
Text rozhodnutia
Súd: Krajský súd Trnava Spisová značka: 20S/28/2013 Identifikačné číslo súdneho spisu: 2013200420 Dátum vydania rozhodnutia: 02. 05. 2014 Meno a priezvisko sudcu, VSÚ: JUDr. Róbert Foltán ECLI: ECLI:SK:KSTT:2014:2013200420.2 Opravné uznesenie Krajský súd v Trnave v právnej veci žalobkyne Z. S., I. E. XXX, zastúpenej advokátom Mgr. Milanom Sadloňom, V. Paulínyho - Tótha 30, Senica proti žalovanému Ústredie práce, sociálnych vecí a rodiny, Špitálska 8, Bratislava, o preskúmanie zákonnosti rozhodnutia žalovaného č. UPS/US1/SSVODPK/ BEZ/2013/665/Pu zo dňa 6.2.2013 jednohlasne takto r o z h o d o l : Súd opravuje odôvodnenie rozsudku tunajšieho súdu č.k. 205/28/2013 - 40 zo dňa 11.2.2014 tak, že odstavec dva na strane tri rozsudku správne znie: „V súlade s ustanovením § 250 f O.s.p. súd prejednal vec so súhlasom účastníkov v ich neprítomnosti a po oboznámení sa s obsahom spisového materiálu, vrátane administratívneho spisu žalovaného, dospel k záveru o dôvodnosti žaloby.“ o d ô v o d n e n i e : Rozsudkom zo dňa 11.2.2014 súd vyhovel žalobe, preskúmavané rozhodnutie žalovaného zrušil a vec mu vrátil na ďalšie konanie, pričom však v dôsledku pochybenia pri opise konceptu rozhodnutia v odôvodnení rozhodnutia uviedol, že dospel k záveru o nedôvodnosti žaloby. Nakoľko konštatovanie nedôvodnosti žaloby v odôvodnení rozhodnutia je aj s prihliadnutím na jeho výrokovú časť a zostávajúcu časť odôvodnenia zjavným pochybením, súd na základe upozornenia žalovaného podľa § 164 O.s.p. vykonal opravu tak, ako je uvedené vo výrokovej časti tohto uznesenia. Poučenie: Proti tomuto rozhodnutiu je možné podať odvolanie do 15 dní odo dňa jeho doručenia cestou tunajšieho súdu k NS SR v Bratislave. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

